ມື້ລາງ ຜູ້ນຳຂອງສິງກະໂປ ຖືກຍົກຍ້ອງວ່າ ເປັນບຸກຄົນ ທີ່ມີວິໄສທັດ ອັນກວ້າງໄກ
ມື້ລາງ ທ່ານ Lee Kuan Yew ໄດ້ຮັບການຍົກຍ້ອງ ໃນການຫັນປ່ຽນ ໃຫ້ສິງກະໂປ ກາຍເປັນສູນກາງການເງິນ ແລະການຄ້າ ທີ່ທັນສະໄໝທີ່ສຸດ ໃນໂລກ.
ການເຖິງແກ່ອະສັນຍະກຳຂອງທ່ານ Lee Kuan Yew ບິດາຜູ້ ກໍ່ຕັ້ງປະເທດສິງກະໂປ ໄດ້ພາໃຫ້ມີການສົ່ງຄຳສະດຸດີຫລັ່ງໄຫລ ໄປຍັງບຸກຄົນທີ່ໄດ້ຊີ້ນຳຢ່າງໃກ້ຊິດ ກັບປະເທດນີ້ໃນຍຸກສະໄໝ ໃໝ່ ທີ່ທ່ານໄດ້ສ້າງຕັ້ງຂຶ້ນມານັ້ນ ໃນລາຍງານທີ່ສົ່ງມາຈາກປະ ເທດອິນໂດເນເຊຍ ຊຶ່ງເປັນເພື່ອນບ້ານຂອງສິງກະໂປນັ້ນ Kate Lamb ຈະພາທ່ານສຳຫຼວດເບິ່ງວ່າ ລັດຖະບຸລຸດຂອງສິງກະໂປ ທ່ານນີ້ ໄດ້ຮັບການຈົດຈຳໄວ້ແບບໃດຈາກພວກຜູ້ນຳຂອງໂລກ ດັ່ງໄພສານ ຈະນຳເອົາລາຍລະອຽດ ມາສະເໜີທ່ານ ໃນອັນດັບ ຕໍ່ໄປ ຍ້ອນສຸຂະພາບທີ່ເຈັບປ່ວຍແລະອາຍຸ 91 ປີແລ້ວນັ້ນ ທ່ານ Lee Kuan Yew ໄດ້ເຖິງແກ່ອະສັນຍະກຳໃນຕອນເຊົ້າຂອງມື້ວັນຈັນຜ່ານມານີ້ ທີ່ໂຮງໝໍໃຫຍ່ ຂອງສິງກະໂປ ບິດາຜູ້ກໍ່ຕັ້ງສິງກະໂປທ່ານນີ້ ແມ່ນໄດ້ຮັບການຍົກຍ້ອງ ໃນການຫັນປ່ຽນໃຫ້ອະດີດອາ ນານິຄົມເຂດຮ້ອນດັ່ງກ່າວ ກາຍເປັນສູນກາງການເງິນແລະການຄ້າທີ່ທັນສະໄໝທີ່ສຸດ ໃນໂລກ ທ່ານ Lee ໄດ້ຮັບການເຄົາລົບ ຍ້ອນຄວາມສຳເລັດຂອງທ່ານ ທີ່ໃຫ້ບູລິມະສິດແກ່ການ ປົກຄອງທີ່ສະອາດ ແລະມີປະສິດທິຜົນ ສະໜັບສະໜຸນນະໂຍບາຍ ທີ່ນິຍົມເສດຖະກິດ ແລະຄວາມເປັນລະບຽບຮຽບຮ້ອຍ ຂອງສັງຄົມ ຊຶ່ງໃນບາງຄັ້ງ ແມ່ນໄດ້ສ້າງຄວາມເສຍ ຫາຍໃຫ້ແກ່ສິດເສລີພາບປະຊາທິປະໄຕ ໃນວັນຈັນຜ່ານມານີ້ ປະທານາທິບໍດີສະຫະລັດ ທ່ານບາຣັກ ໂອບາມາ ໄດ້ກ່າວເຖິງທ່ານ Lee ວ່າ ເປັນບຸກຄົນທີ່ຍິ່ງໃຫຍ່ຢ່າງແທ້ຈິງ ຂອງປະຫວັດສາດ ໃນຂະນະທີ່ທຳນຽບຂາວ ເວົ້າວ່າ ທ່ານມີ “ວິໄສທັດ” ແລະ “ເປັນນັກຍຸດທະສາດທີ່ຍິ່ງໃຫຍ່ທີ່ສຸດຄົນນຶ່ງກ່ຽວກັບກິດ ຈະການເອເຊຍ ” ນາຍົກລັດຖະມົນຕີສິງກະໂປ ຄົນປັດຈຸບັນ ທ່ານ Lee Hsien Loong ຊຶ່ງເປັນລູກຊາຍ ກົກຂອງທ່ານ Lee Kuan Yew ພັນລະນາເຖິງມື້ລາງ ບິດາຂອງທ່ານວ່າ ເປັນບຸກຄົນທີ່ ທ້ອນໂຮມປະເທດແລະເປັນແຮງດົນໃຈໃຫ້ປະຊາຊົນຮັກຊາດ Lee Hsien Loong ກ່າວວ່າ ໃນທົ່ວຂົງເຂດເອເຊຍ ພວກຜູ້ນຳທັງຫລາຍ ຕ່າງກໍໄດ້ພະຍາຍາມຮຽນແບບທ່ານ Lee Kuan Yew ທີ່ນະຄອນຫຼວງປັກກິ່ງ ທ່ານ Hong Lei ໂຄສົກກະຊວງຕ່າງປະເທດຈີນ ໄດ້ກ່າວຊົມເຊີຍບິດາຜູ້ກໍ່ຕັ້ງສິງກະໂປວ່າ ເປັນຜູ້ນຳເອເຊຍທີ່ມີລັກສະນະພິເສດ ທ່ານ Hong Lei ໄດ້ກ່າວເຖິງທ່ານ Lee ວ່າ ຢູ່ທີ່ອິນໂດເນເຊຍ ຊຶ່ງເປັນປະເທດເພື່ອນບ້ານນັ້ນ ຮອງປະທານາທິບໍດີ Jusuf Kalla ກ່າວວ່າ ທ່ານ Lee ເປັນຜູ້ນຳອາຊ່ຽນທີ່ມີອິດທິພົນຫຼາຍ ແລະເປັນບຸກຄົນທີ່ໄດ້ດົນໃຈ ກ່ຽວກັບການພັດທະນາໃນເອເຊຍ ປະທານາທິບໍດີ Najib Razak ແຫ່ງມາເລເຊຍ ຊຶ່ງເປັນປະເທດທີ່ສິງກະໂປໄດ້ແຍກຕົວ ອອກຈາກໃນປີ 1965 ນັ້ນ ໄດ້ກ່າວຍົກຍ້ອງທ່ານ Lee ໃນການຕັດສິນໃຈພັດທະນາສິງ ກະໂປ ຈາກປະເທດໃໝ່ປະເທດນຶ່ງ ໃຫ້ກາຍເປັນປະເທດທັນສະໄໝ ແລະມີຄວາມກ້າວ ໜ້າ ທີ່ພວກເຮົາໄດ້ເຫັນໃນທຸກມື້ນີ້ ນາຍົກລັດຖະມົນຕີ Shinzo Abe ກ່າວວ່າ ທ່ານ Lee ເປັນຜູ້ນຳທີ່ຍິ່ງໃຫຍ່ ຂອງເອເຊຍ ຄົນນຶ່ງ ໃນຂະນະທີ່ນາຍົກລັດຖະມົນຕີອັງກິດ ທ່ານ David Cameron ເວົ້າວ່າ ບ່ອນ ຂອງທ່ານ Lee ໃນປະຫວັດສາດນັ້ນ ແມ່ນຄ້ຳປະກັນແລ້ວ ໃນຖານະຜູ້ນຳແລະລັດຖະບຸ ລຸດຍຸກໃໝ່ທີ່ມີຊື່ສຽງສຸດຄົນນຶ່ງຂອງໂລກ ນາຍົກລັດຖະມົນຕີ Lee Hsien Loong ກ່າວວ່າ ມື້ລາງບິດາຂອງທ່ານ ຊຶ່ງເປັນນາຍົກ ລັດຖະມົນຕີ ແຕ່ປີ 1965 ຫາ 1990 ນັ້ນ ຍັງສືບຕໍ່ຫລິ້ນບົດບາດ ທີ່ມີອິດທິພົນ ໃນການ ເມືອງຂອງປະເທດ ເຖິງແມ່ນທ່ານໄດ້ລາອອກແລ້ວກໍຕາມ Lee Hsien Loong ເວົ້າວ່າ ສິງກະໂປໄດ້ປະກາດໃຫ້ໄວ້ທຸກຢ່າງເປັນທາງການເປັນເວລານຶ່ງອາທິດໃຫ້ແກ່ທ່ານ Lee Kuan Yew ແລະພິທີສົ່ງສະການຢ່າງເປັນທາງການ ຈະຈັດຂຶ້ນໃນວັນທີ 29 ມີນານີ້